Gradec (Záhreb)

thumb|Gornji grad - Horné mesto
[thumb|Pohľad z veže [Lotrščak]]

**Gradec** alebo **Grič** je názov historickej časti Záhrebu na svahu Medvednice, z ktorej po spojení s Kaptolom vznikol dnešný Záhreb.

Roku 1242 vydal Belo IV. Zlatú bulu, v ktorej mesto vyhlásil za *"slobodné a kráľovské mesto na kopci Gradeci záhrebskom"*. V rokoch 1242 až 1266 je mesto opevnené hradbami a vežami, a preto sa dodnes zachoval jeho pôvodný tvar a usporiadanie ulíc. 

Gradec sa spojil s Kaptolom 7. septembra 1850, čím sa začala moderná história mesta Záhreb.

Podľa administratívneho delenia Gradec od roku 1999 patrí do mestskej štvrti *Gornji grad - Medveščak*.

## Ulice

Dochovali sa stredoveké názvy niektorých Gradeckých ulíc, dnes sú tieto ulice premenované.

## Mestské brány

Mesto malo päť alebo šesť brán, tri veľké a dve (tri) vedľajšie.

### Veľké brány

* Mesnička vrata (západ)
* Nova vrata (neskôr Opatička, sever)
* Kamenita vrata (východ)

### Malé brány

* Poljska vrata (pri veži Lotrščak, juh)
* Surove dverce (východ)
* Mala Mesnička vrata (západ)

Veľké brány (Kamenita, Nova i Mesnička) boli štvoruholníkové veže, cez ktoré sa vchádzalo do mesta. Malé brány boli jednoduché a mohli cez nich prechádzať len chodci. Kľúče od brán uchovávali mešťania bývajúci v ich blízkosti. Pred zatváraním brán zvonil štvrť hodiny v mestskej zvonici zvon Lotrščak, upozorňujúci mešťanov, ktorí sa zdržali za mestskými hradbami, aby sa ihneď vrátili domov.

Zo všetkých mestských brán sa dodnes dochovali len Kamenita vrata.

## Historické pamiatky a kultúra

Centrom Gradecu je Markovo námestie *(Markov trg)*, ktorému dominuje Kostol sv. Marka (postavený v 13. storočí v románskom slohu, v druhej polovici 14. storočia prestavaný a dostavaný, 1876-1882 obnovený v neogotickom štýle po zemetrasení).

Na námestí sa tiež nachádzajú:
*Banski dvori - sídlo Vlády Chorvátskej republiky
*Sídlo Chorvátskeho parlamentu *(Hrvatski sabor)*

Ďalšie kultúrno-historické pamiatky na Griči:
*Veža Lotrščak
*Stara gradska skupština (*Starý mestský snem*)
*Gréckokatolícka konkatedrála sv. Cyrila a Metoda
*Kostol Sv. Kataríny (1620–31)
*Jezuitský kláštor (dnes Galerija Klovićevi dvori)
*Jezuitská akadémia
*Palác Zrínskych (17. storočie)
*Kláštor klarisiek (1647–50, dnes mestské múzeum)
*Barokový palác Vojković-Oršić-Rauch (18. storočie, dnes historické múzeum
*Palác Pejačević (1797, neskôr divadlo, dnes prírodovedné múzeum)
*Stara gradska vijećnica (*Stará mestská radnica*), dnes sídlo mestského zastupiteľstva
*Paláce Dverce, Paravić, Magdalenić-Drašković, Walter, Amadé, Ratkaj a ďalšie
*Popov toranj (1247, od 1903 hvezdáreň) - veža, v ktorej sa v prípade nebezpečenstva schovávalo duchovenstvo z Kaptolu

### Múzea
*Muzej grada Zagreba (*Múzeum mesta Záhreb*)
*Hrvatski prirodoslovni muzej (*Chorvátske prírodovedné múzeum*)
*Hrvatski povijesni muzej (*Chorvátske historické múzeum*)
*Hrvatski muzej naivne umjetnosti (*Chorvátske múzeum naivného umenia*)
*Muzej prekinutih veza (*Múzeum ukončených vzťahov*)
*Muzej Marton

### Galérie
*Galerija Klovićevi dvori
*Galerija Kula Lotrščak
*Atelier Meštrović
*Galerija Gradec
*Galerija Laval Nugent

## Galéria obrázkov

Crkva sv. Marka Zagreb 2009.jpg|Kostol sv. Marka
Kula Lotrščak (Zagreb).jpg|Veža Lotrščak
Crkva sv. Katarine.jpg|Kostol sv. Kataríny
Zagreb city (6).JPG|Zvonica Kostola sv. Marka
Starogradska vijećnica.jpg|Stará mestská radnica
Hrvatski sabor.jpg|Chorvátsky parlament
Banski dvori 2009.jpg|Banski dvori - sídlo chorvátskej vlády
Zagreb Uspinjača.jpg|Záhrebská lanovka *(Uspinjača)*


## Referencie


Kategória:Záhreb